**Ordinul MTS nr. 1199/2020 - aprobarea Normelor metodologice privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță**

Categorie: [Monitorul Oficial nr. 849 din 16 septembrie 2020](https://legeaz.net/monitorul-oficial-849-2020/)

|  |  |
| --- | --- |
|  |  |

MINISTERUL TINERETULUI SI SPORTULUI

**ORDIN**

**pentru aprobarea Normelor metodologice privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță**

Având în vedere:

— Referatul de aprobare nr. 26 din 10.09.2020, emis de Direcția sportul pentru toți și programe pentru tineret;

— prevederile Legii nr. 500/2002 privind finanțele publice, cu modificările și completările uiterioare, în temeiul:

— prevederilor art. 8 din Ordonanța de urgență a Guvernului nr. 157/2020 privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță;

— prevederilor art. 8 alin. (4) din Hotărârea Guvernului nr. 11/2013 privind organizarea și funcționarea Ministerului Tineretului și Sportului, cu modificările și completările ulterioare,

**ministrul tineretului și sportului**emite următorul ordin:

Art. 1. — Se aprobă Normele metodologice privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță, prevăzute în anexa care face parte integrantă din prezentul ordin.

Art. 2. — Prezentul ordin se publică în Monitorul Oficial al României, Partea L

p. Ministrul tineretului și sportului,

**Ciprian-Constantin Pasailă,**

secretar general

București, 15 septembrie 2020.

Nr. 1.199.

ANEXĂ

**NORME METODOLOGICE**

**privind acordarea unui ajutor financiar**

**sub formă de voucher pentru încurajarea și sprijinirea**

**copiilor în practicarea sportului de performanță**

CAPITOLUL I

**Dispoziții generale**

Art. 1. —Ajutorul financiar sub formă de vouchere se acordă în baza Ordonanței de urgență a Guvernului nr. 157/2020 privind acordarea unui ajutor financiar sub forma de voucher pentru încurajarea și sprijinirea copiilor în practicarea sportului de performanță, în vederea achiziționării de echipamente sportive.

Art. 2. — Scopul acordării ajutorului financiar îl constituie încurajarea practicării sportului de performanță.

CAPITOLUL II

**Furnizorii de voucher**

Art. 3. — Finanțarea voucherelor se asigură de la bugetul de stat prin bugetul Ministerului Tineretului și Sportului, denumit în continuare *M.T.S.* Distribuirea voucherelor achiziționate de către M.T.S. se va face de către direcțiile județene pentru sport și tineret, denumite în continuare D.J.S.T., respectiv de către Direcția pentru Sport și Tineret a Municipiului București, denumită în continuare *D.S.T.M.B.,* prin cluburile sportive la care sunt legitimați beneficiarii.

CAPITOLUL III

**Beneficiarii**

Art. 4. — Beneficiarii de voucher sunt copiii născuți în perioada 1.01.2005— 31.12.2014, care se legitimează pentru prima dată la un club sportiv deținător de certificat de identitate sportivă, în perioada 8 septembrie 2020—30 noiembrie 2020, în vederea practicării sportului de performanță.

CAPITOLUL IV

**Documentele necesare acordării voucherului**

Art. 5. — Voucherul în valoare de 300 lei se acordă de la bugetul de stat, prin bugetul M.T.S., în limita bugetului aprobat cu această destinație pentru anul 2020, și se distribuie de către cluburile sportive beneficiarilor eligibili.

Art. 6. — Beneficiarii eligibili pentru a primi voucherul în valoare de 300 lei trebuie să solicite acordarea acestuia clubului sportiv la care s-au legitimat, începând cu data intrării în vigoare a prezentelor norme și până la data de 30 noiembrie 2020 inclusiv.

Art. 7. — (1) Solicitarea acordării voucherului se face pe baza următoarelor documente:

— cerere pentru acordarea ajutorului financiar sub formă de voucher — anexa nr. 1, însoțită de:

1. certificat de naștere (original și copie);

2. act de identitate părinte/reprezentant legal (original și copie);

3. legitimație sportivă (original și copie);

4. declarație privind acordul prelucrării datelor cu caracter personal — anexa nr. 4.

(2) Copiile sunt certificate conform cu originalul de către persoana desemnată să primească documentele.

Art. 8. — Cererea de solicitare a acordării voucherului și declarația pe propria răspundere se întocmesc de reprezentantul legal/tutorele copilului și se depun în vederea centralizării la clubul sportiv la care copilul a fost legitimat.

Art. 9. — Activitatea de acordare a voucherului pentru copii se va implementa de către cluburile sportive la care copiii sunt legitimați.

Art. 10. — Verificarea datelor și informațiilor cuprinse în cerere și documentele doveditoare pentru acordarea ajutorului financiar sub formă de voucher, precum și prelucrarea datelor înscrise în cerere se realizează de către personalul cluburilor sportive.

Art. 11. — Cluburile sportive transmit la D.J.S.T. și la D.S.T.M.B. situația centralizată a solicitărilor de acordare a voucherului la sfârșitul fiecărei săptămâni în care au avut loc solicitări, în format electronic (Excel) și în format letric (document asumat de către reprezentantul legal al clubului sportiv). Data ultimei transmiteri este 4 decembrie 2020.

Art. 12. — D.J.S.T. și D.S.T.M.B. transmit la M.T.S. săptămânal în fiecare zi de luni pentru săptămâna precedentă situația centralizată a solicitărilor de acordare a voucherului, în format electronic (Excel). Data ultimei transmiteri este 7 decembrie 2020.

Art. 13. — Direcția sportul pentru toți și programe pentru tineret din cadrul M.T.S. centralizează și transmite în maximum 24 de ore necesarul privind comanda pentru emiterea voucherelor la direcția suport, respectiv Direcția generală economică achiziții investiții și patrimoniu.

CAPITOLUL V

**Reglementări fiscale**

Art. 14. — Ajutorul financiar sub formă de voucher este neimpozabil conform art. 62 din Legea nr. 227/2015 privind Codul fiscal, cu modificările și completările ulterioare, și nu se urmărește silit decât pentru recuperarea sumelor necuvenite acordate cu acest titlu.

Art. 15. —Ajutorul financiar sub formă de voucher nu se ia în calcul la stabilirea unor obligații legale de întreținere și nici la stabilirea veniturilor în baza cărora se acordă beneficii de asistență socială sau alte prestații sociale, bazate pe verificarea veniturilor.

CAPITOLUL VI

**Modalitatea de informare a publicului**

Art. 16. — Comunicarea către public va fi făcută prin:

a) afișarea pe site-ul M.T.S. a informațiile./normelor privind condițiile de acordare a ajutorului financiar sub formă de voucher;

b) afișarea pe site-ul/la sediul D.J.S.T., respectiv al D.S.T.M.B. a unei informări privind condițiile de acordare a ajutorului financiar sub formă de voucher;

c) informarea de către cluburile sportive a părinților sau reprezentanților legali despre programul privind încurajarea și sprijinirea copiilor în practicarea sportului de performanță;

d) informarea și sprijinul reprezentantului legal/tutorelui în vederea depunerii cererilor și a actelor necesare pentru acordarea ajutorului financiar sub formă de voucher;

e) afișarea la sediul cluburilor sportive a unei informări privind condițiile de acordare a ajutorului financiar.

Art. 17. — Beneficiarul ajutorului financiar este copilul, titular al voucherului pentru achiziționarea echipamentului sportiv.

Art. 18. — (1) Filiația copiilor și situația lor juridică în fața reprezentantului legal al clubului sportiv se dovedesc cu următoarele documente, după caz:

a) certificatul de naștere al copilului (original și copie);

b) hotărârea judecătorească de încredințare a adopției, potrivit legii (original și copie);

c) hotărârea comisiei pentru protecția copilului privind instituirea unei măsuri de protecție sau sentința judecătorească (original și copie);

d) sentința judecătorească privind instituirea tutelei (original

și copie);

e) sentința judecătorească privind delegarea exercițiului drepturilor părintești (original și copie);

f) alte acte, în funcție de fiecare caz în parte.

(2) Copiile sunt certificate conform cu originalul de către persoana desemnată să primească documentele.

Art. 19. — Asistentul maternal profesionist poate solicita ajutorul financiar sub formă de voucher atât pentru copiii săi, cât și pentru cei pe care îi are în plasament.

CAPITOLUL VII

**Obligațiile cluburilor sportive**

Art. 20. — Pe baza cererilor de acordare a voucherului, cluburile sportive vor întocmi un centralizator, care va fi transmis către D.J.S.T., respectiv către D.S.T.M.B. Centralizatorul va fi întocmit după verificarea datelor și informațiilor cuprinse în cerere și documentele justificative anexate.

Art. 21. — Situația centralizatoare va conține în mod obligatoriu numele, prenumele, codul numeric personal ale copilului în vederea emiterii voucherului, seria și numărul legitimației acestuia la ramura de sport înscrisă în certificatul de identitate sportivă, data eliberării legitimației — anexa nr. 2.

Art. 22. - Centralizatorul va fi întocmit în două exemplare și va fi depus la D.J.S.T, respectiv la D.S.T.M.B. și va conține sub semnătură, în mod obligatoriu, mențiunea, „sub sancțiunile Codului penal pentru fals în declarații, certificăm că datele înscrise în prezentul centralizator corespund cu realitatea”.

An. 23. — Cluburile sportive au obligația să arhiveze solicitările împreună cu documentele justificative timp de 5 ani.

CAPITOLUL VIII

**Obligațiile D.J.S.T. și D.S.T.M.B.**

Art. 24. — D.J.S.T., respectiv D.S.T.M.B. centralizează solicitările primite de la cluburile sportive și transmit săptămânal la M.T.S. solicitarea în vederea tipăririi voucherelor, dar nu mai târziu de 7 decembrie 2020.

Art. 25. — D.J.S.T., respectiv D.S.T.M.B. au obligația să arhiveze solicitările împreună cu documentele justificative timp de 5 ani.

CAPITOLUL IX

**Achiziția și distribuția voucherelor**

Art. 26. — (1) Contractul de achiziție a voucherelor se realizează de către M.T.S. prin direcția de specialitate.

(2) Firma emitentă distribuie voucherele către D.J.S.T, respectiv către D.S.T.M.B., direct pe bază de aviz de însoțire și/sau proces-verbal de predare-primire, după caz.

(3) D.J.S.T, respectiv D.S.T.M.B. distribuie către cluburile sportive voucherele pe bază de proces-verbal de predare-primire — anexa nr. 3.

(4) Conducerea D.J.S.T, respectiv a D.S.T.M.B. va desemna, prin decizie, un responsabil cu distribuirea voucherelor către cluburile sportive ai căror sportivi beneficiază de vouchere.

(5) Cluburile sportive distribuie beneficiarilor voucherele, pe bază de semnătură a reprezentantului legal al acestuia, conform situației prevăzute în anexa nr. 5.

(6) Conducerea cluburilor sportive va desemna, prin decizie, un responsabil cu distribuirea voucherelor.

Art. 27. — După finalizarea distribuirii voucherelor, recepția se va face astfel:

1. D.J.S.T, respectiv D.S.T.M.B. au obligația de a transmite la M.T.S.:

— copia de pe avizul de însoțire și/sau procesul-verbal de predare-primire dintre D.J.S.T./D.S.T.M.B. și firma emitentă a voucherului, după caz;

— copia de pe procesul-verbal de predare-primire dintre D.J.S.T./D.S.T.M.B. și cluburile sportive;

2. cluburile sportive au obligația de a transmite la D.J.S.T./D.S.T.M.B.:

— copia de pe tabelul centralizator semnat de părinte/tutore pentru predarea-primirea voucherului de la clubul sportiv.

Art. 28. — Voucherele nedistribuite de către cluburi până la data de 31 decembrie vor fi restituite la M.T.S. În primele 10 zile lucrătoare din ianuarie 2021 prin D.J.S.T., respectiv prin D.S.T.M.B., conform situației analitice prevăzute în anexa nr. 6.

CAPITOLUL X

**Obligațiile beneficiarilor de vouchere**

Art. 29. — Se interzice beneficiarilor de vouchere:

a) solicitarea și/sau primirea unui rest de bani la utilizarea voucherului, în cazul în care suma corespunzătoare produselor solicitate este mai mică decât valoarea nominală a acestuia;

b) comercializarea voucherelor în schimbul unor sume de bani si/sau altor bunuri si/sau servicii;

c) utilizarea voucherelor în magazine, în locații, în unități de orice fel care nu vând produse și echipamente sportive și nu au afișate la intrare autocolante speciale ale unității emitente;

d) utilizarea voucherelor pentru procurarea altor produse decât achiziționarea de echipament sportiv.

CAPITOLUL XI

**Dispoziții finale**

Art. 30. — M.T.S., prin direcțiile de specialitate, arhivează și păstrează în condițiile legii documentele justificative primite de la D.J.S.T., respectiv de la D.S.T.M.B.

Art. 31. —Anexele nr. 1—6 fac parte integrantă din prezenta metodologie și se găsesc pe site-ul M.T.S., la D.J.S.T., respectiv la D.S.T.M.B., precum și la sediile cluburilor sportive.

Art. 32. — Prezentele norme metodologice intră în vigoare la data publicării în Monitorul Oficial al României, Partea I.

ANEXA Nr. 1

la normele metodologice

**CERERE**

**pentru acordarea ajutorului financiar sub formă de voucher**

Doamnă/Domnule Director/Presedinte

Subsemnatul : Numele..............................., prenumele.................................................

Cod numeric personal:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |  |  |

Act de identitate/doveditor\*)

|  |  |  |  |  |  |  |  |
| --- | --- | --- | --- | --- | --- | --- | --- |
| C.I. | B.I. | Pașaport | Seria: | Nr.: | Eliberat de: | La data: |  |
| □ | □ | □ |  | .................. |  | .........../.. | ../.......... |

\*) Copie atașată.

(z z) (I I) (a a a a)

Date de contact:

|  |  |  |  |  |
| --- | --- | --- | --- | --- |
| Str................nr....., bl........, sc....., et . | .... ap. . | ..., sectorul ... | ..., localitatea ......... | ........., județul |
| tel./mobil:........................ |  |  |  |  |
| În calitate de: |  |  |  |  |
| • Reprezentant legal al copilului (părinte) |  | □ |  |  |
| • Tutore, legal desemnat |  | □ |  |  |

(Se va bifa situația corespunzătoare.)

Vă rog să îmi aprobați acordarea ajutorului financiar sub formă de voucher pentru beneficiarul:

Numele...................................., prenumele..................................

Cod numeric personal

Act de identitate/doveditor\*)

|  |  |  |  |  |  |  |
| --- | --- | --- | --- | --- | --- | --- |
| C.I.  □ | C.N.  □ | Pașaport ’□ | Seria: | Nr.: | Eliberat de: | La data: .........../...../.......... |
| \*) Copie atașată. | |  |  |  |  | (z z) (I I) (a a a a) |

C.N. — certificat de naștere

Totodată menționez faptul că.....................(numele copilului), în calitate de beneficiar eligibil de voucher, este legitimat

la Clubul Sportiv..................la data de..................cu Legitimația (copie atașată) seria.........nr.....și confirm că acesta nu

a fost și nu este legitimat la alt club sportiv.

Subsemnatul declar pe propria răspundere sub sancțiunea prevăzută de art. 326 din Legea nr. 286/2009 privind Codul penal, cu modificările și completările ulterioare, că datele și informațiile prezentate sunt complete și corespund realității.

Data.................. Numele și prenumele solicitantului..................

Semnătura........................................

ANEXA Nr. 2

la normele metodologice

ANTETUL CLUBULUI SPORTIV

Nr. certificat de identitate sportivă

**SITUAȚIE CENTRALIZATOARE**

**a beneficiarilor de voucher conform Ordonanței de urgență a Guvernului nr. 157/2020 privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță**

|  |  |  |  |  |  |
| --- | --- | --- | --- | --- | --- |
| Nr. crt. | Numele și prenumele beneficiarului de voucher | C.N.P.-ul beneficiarului | Seria și numărul legitimației | Data eliberării legitimației | Ramura de sport înscrisă în certificatul de identitate sportivă |
| 0 | 1 | 2 | 3 | 4 | 5 |
| 1 |  |  |  |  |  |
| 2 |  |  |  |  |  |
|  |  |  |  |  |  |

Sub sancțiunile Codului penal pentru fals în declarații, certificăm că datele înscrise în prezenta situație centralizatoare corespund cu realitatea.

*Conducătorul clubului sportiv*

Data întocmirii.........................................

(numele, prenumele, semnătura și ștampila)

ANEXA Nr. 3

la normele metodologice

ANTETUL D.J.S.T. sau D.S.T.M.B.

**PROCES-VERBAL**

**de predare-primire vouchere nr,..............................................**

**Încheiat astăzi,........................................**

D.J.S.T........................../D.S.T.M.B., reprezentată prin................................, și.........................., în calitate de reprezentant

al clubului sportiv.............................., au procedat la predarea-primirea unui număr de.....................vouchere de la seria................, nr........la seria...........nr............, pentru un număr de.........................beneficiari, în vederea distribuirii acestora în conformitate cu Ordonanța de urgență a Guvernului nr. 157/2020 privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță și a normelor metodologice aprobate prin Ordinul ministrului tineretului și sportului nr. 1.199/2020.

Prezentul proces-verbal s-a încheiat în 3 exemplare originale, unul pentru entitatea care predă, unul pentru entitatea care primește și al treilea exemplar1), avizat de către părți, pentru Ministerul Tineretului și Sportului.

1) Exemplarul al treilea, în original, va fi transmis prin grija entității care îl predă Ministerului Tineretului și Sportului.

AM PREDAT,

D.J.S.T............................../D.S.T.M.B.

Reprezentat prin:................................

Semnătura:.........................................

Data:...................................................

AM PRIMIT,

Clubul Sportiv.....................................................

Reprezentat prin:................................................

Semnătura:.........................................................

Data:...................................................................

ANEXA Nr. 4

la normele metodologice

**DECLARAȚIE**

**de consimțământ privind acordul pentru**

**prelucrarea datelor cu caracter personal**

Subsemnatul(a), ................................., cod numeric personal..........................., născut(ă) la data...............în

localitatea ............................, domiciliat(ă) în ................................., posesor/posesoare al/a C.l. seria ........nr.......,

eliberată de.....................la data de................, declar că:

Am fost informat(ă) cu privire la prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).

Am fost informat(ă) că beneficiez de dreptul de acces, de intervenție asupra datelor mele și dreptul de a nu fi supus unei decizii individuale.

Am fost informat(ă) că datele mele cu caracter personal, precum și ale copilului/copiilor meu/mei minor/minori urmează să fie prelucrate și stocate în cadrul Ministerului Tineretului și Sportului, direcției județene de sport și tineret și Clubului Sportiv.............doar

În scopurile prevăzute de legislație în ceea ce privește calitatea mea de reprezentant legal/tutore al copilului beneficiar..................

Am fost informat(ă) că prelucrarea datelor mele cu caracter personal este necesară în vederea obligațiilor legale ce îi revin Ministerului Tineretului și Sportului, direcției județene de sport și tineret și Clubului Sportiv...................................., precum și în scopul intereselor și drepturilor ce îmi revin.

Am fost informat(ă) că datele mele cu caracter personal sunt comunicate autorităților publice, precum și altor instituții abilitate (de exemplu: A.N.A.F., A.N.F.P., I.T.M., A.N.I, la solicitarea instanțelor judecătorești sau a organelor de cercetare penală etc.).

Am fost informat(ă) că, în scopul prelucrării exacte a datelor mele cu caracter personal, am obligația de a aduce la cunoștința Ministerului Tineretului și Sportului, direcției județene de sport și tineret și Clubului Sportiv....................................orice

modificare survenită asupra datelor mele personale.

În consecință, îmi dau consimțământul pentru prelucrarea, transmiterea și stocarea datelor cu caracter personal în cadrul Ministerului Tineretului și Sportului, direcției județene de tineret și sport și Clubului Sportiv...................................

Data................................ Semnătura................................

ANEXA Nr. 5

la normele metodologice

ANTETUL CLUBULUI SPORTIV

Nr. certificat de identitate sportivă

**SITUAȚIA**

**voucherelor distribuite beneficiarilor**

|  |  |  |  |  |  |
| --- | --- | --- | --- | --- | --- |
| Nr. crt. | Numele și prenumele beneficiarului de voucher | C.N.P.-ul beneficiarului | Seria și numărul voucherul | Valoarea  — lei — | Semnătura de primire a părintelui/tutorelui (cel care ridică voucherul) |
| 0 | 1 | 2 |  | 4 | 5 |
| 1 |  |  |  |  |  |
| 2 |  |  |  |  |  |
| .... |  |  |  |  |  |
| n | Total | X | X |  | X |

Sub sancțiunile Codului penal pentru fals în declarații, certificăm că datele înscrise în prezenta situație corespund cu realitatea.

*Conducătorul clubului sportiv*

Data întocmirii:

(numele, prenumele, semnătura și ștampila)

ANEXA Nr. 6

la normele metodologice

ANTETUL CLUBULUI SPORTIV

Nr. certificat de identitate sportivă

**SITUAȚIA ANALITICĂ**

**a voucherelor pe suport hârtie**

**returnate de beneficiari**

|  |  |  |  |  |
| --- | --- | --- | --- | --- |
| Nr. crt. | Numele și prenumele beneficiarului de voucher | C.N.P.-ul beneficiarului | Valoarea — lei — | Seria și numărul voucherului |
| 0 | 1 | 2 | 3 | 4 |
| 1 |  |  |  |  |
| 2 |  |  |  |  |
| .... |  |  |  |  |
| n | Total | X |  | X |

Sub sancțiunile Codului penal pentru fals în declarații, certificăm că datele înscrise în prezenta situație analitică corespund cu realitatea.

*Conducătorul clubului sportiv*

Data întocmirii:.............

(numele, prenumele, semnătura și ștampila)

|  |
| --- |
| [**← Decretul Președintelui nr. 539/2020 privind promulgarea Legii...**](https://legeaz.net/monitorul-oficial-849-2020/decret-presedinte-539-2020) |

**Publicate în același Monitor Oficial:**

|  |
| --- |
| * [Legea nr. 202/2020 - modificarea și completarea unor acte normative în materie electorală](https://legeaz.net/monitorul-oficial-849-2020/lege-202-2020-modificare-completare-legislatie-electorala) * [Decretul Președintelui nr. 539/2020 privind promulgarea Legii pentru modificarea și completarea unor acte normative în materie electorală](https://legeaz.net/monitorul-oficial-849-2020/decret-presedinte-539-2020) * Ordinul MTS nr. 1199/2020 - aprobarea Normelor metodologice privind acordarea unui ajutor financiar sub formă de voucher pentru încurajarea și sprijinirea copiilor în practicarea sportului de performanță |

Detalii: https://legeaz.net/monitorul-oficial-849-2020/ordin-mts-1199-2020-norme-metodologice-acordare-vouchere-copii-sport-performanta